സെഗ്‌നോസോറസ്

ക്രിറ്റേഷ്യസ് കാലത്ത് ജീവിച്ചിരുന്ന ഒരു ദിനോസർ ആണ് സെഗ്‌നോസോറസ് .  ഇവയുടെ ഫോസിൽ കണ്ടു കിട്ടിയിട്ടുള്ളത് മംഗോളിയയിൽ നിന്നും ആണ്, ഏകദേശം 93 ദശ ലക്ഷം വർഷം പഴക്കം ഉള്ള നാലു ഫോസിലുകൾ കിട്ടിയിട്ടുണ്ട് . മാംസഭോജികൾ ആയ ദിനോസറുകൾ ഉൾപ്പെടുന്ന തെറാപ്പോഡ വിഭാഗത്തിൽ ആണ് ഇവയെ പെടുത്തിയിരുക്കുന്നത് എങ്കിലും ഇവ തികഞ്ഞ മാംസഭോജികൾ ആയിരുന്നില്ല എന്ന് ഇവയുടെ പല്ലുകളുടെ പഠനങ്ങളിൽ നിന്നും കണ്ടെത്തിയിട്ടുണ്ട് . ഈ വിഭാഗം ദിനോസറുകളുടെ കുടുംബമായ തേരിസിനോസോർ കുടുംബത്തിൽ ആണ് ഇവയെ പെടുത്തിയിട്ടുള്ളത് .

പേര്
1979 ൽ ആണ് ഫോസ്സിലുകളുടെ വർഗ്ഗീകരണം നടന്നത് , ജനറിക് നാമം വരുന്നത് segnis എന്ന ലാറ്റിൻ പാദത്തിൽ നിന്നും ആണ് അർഥം പതുക്കെ പോകുന്നത് അല്ലെകിൽ മെല്ലെ എന്നാണ് ഇത് ഇവയുടെ ഉരുണ്ടു തടിച്ച പ്രകൃതിയെ സൂചിപ്പിച്ചു കൊണ്ടാണ്  , സോറസ് എന്ന പദം പല്ലി എന്നാണ് അർഥം , സ്പെസിഫിക് നാമം ഇവയെ കണ്ടു കിട്ടിയ ഗോബി മരുഭൂമിയിലെ ഗല്ബിൻ പ്രദേശത്തെ സൂചിപ്പിക്കുന്നു . 

ശരീര ഘടന 
തേരിസിനോസോർ കുടുംബത്തിലെ കൂട്ടത്തിൽ വളരെ വലിയവ ആയിരുന്നു ഇവ , 2010 ൽ ഗവേഷകൻ ആയ ഗ്രിഗറി സ് പോൾ ഇവയുടെ നീളം കണക്കാക്കുകയുണ്ടായി 6 മീറ്റർ (19.5 അടി ) ആണ് ഇത് . മറ്റു തേരിസിനോസോർ ദിനോസറുകളെ പോലെ കൊക്ക് പോലെ ഉള്ള വായ ആയിരുന്നു ഇവയ്ക്ക് കവിൾ തടങ്ങൾ ഇല്ലായിരുന്നു ഇവക്ക് , എന്നാൽ വായയുടെ ഉള്ളിൽ ചവച്ച് അരയ്ക്കാൻ പാകത്തിൽ ഉള്ള പല്ലുകൾ ഉണ്ടായിരുന്നു. സസ്യഭാഗങ്ങൾ കടിച്ചു എടുത്തു ചവയ്ക്കാൻ പാകത്തിൽ ഉള്ള നാൽപ്പത്തി എട്ടു ആണ പല്ലുകൾ ഇവയുടെ പ്രതേകത ആയിരുന്നു , ഇതിനു സമാനമായ പല്ലുകൾ സോറാപോഡ് വിഭാഗത്തിൽ ആണ് ഉള്ളത് (ഉരുണ്ട പല്ലുകൾ). ശരീര ആകൃതി മറ്റു തേരിസിനോസോർ ദിനോസറുകളെ പോലെ തന്നെ ആയിരുന്നു നീണ്ട കഴുത്തും കൈയിൽ വലിയ കൂർത്ത നഖം , ചെറിയ കാലുകളിൽ നിന്ന് അൽപ്പം മാത്രം പൊങ്ങി നിൽക്കുന്ന തടിച്ചു ഉരുണ്ട ശരീരവും ആണ് , സാധാരണ തെറാപ്പോഡ ദിനോസറുകൾ ഇരുകാലികളും ശക്തിയേറിയ കാലുകൾക്ക് ഉടമകളും ആണ് , മിക്കവയും വേഗത്തിൽ ഓടാൻ പാകത്തിൽ ആണ് ശരീര പ്രകൃതി എന്നാൽ വളരെ വേഗം ഓടാൻ പാകത്തിൽ ആയിരുന്നില്ല ഇവയുടെ കാലുകൾ അവ കുറുകിയത് ആയിരുന്നു , ഇത് കൊണ്ട് തന്നെ വാലും നീളം കുറഞ്ഞു ചെറിയതും ഉരുണ്ടതും ആയിരുന്നു. വളരെ വേഗത്തിൽ സഞ്ചരിക്കാൻ തക്കതായവ ആയിരുന്നില്ല ഇവ എന്ന് ചുരുക്കം.Paul, G.S., 2010, The Princeton Field Guide to Dinosaurs, Princeton University Press p. 159

ഫോസിൽ
1973 ലെ സോവിയറ്റ് മംഗോളിയൻ പര്യവേഷണ സംഘം ആണ് ഇവയുടെ ഫോസിൽ ആദ്യമായി കണ്ടെത്തുന്നത് , കൂടുതൽ ഫോസ്സിലുകളും മറ്റും കണ്ടെത്തുന്നത് 1974 - 1975 കാലത്തേ മറ്റു പര്യവേഷണങ്ങൾ ആണ് . ഫോസ്സിലുകൾ ആയി കിട്ടിയ ഭാഗങ്ങൾ ഒക്കെ തന്നെയും അധികം നശിക്കാതെ പരിരക്ഷ നേടിയവ ആയിരുന്നു ഇതിനു ഗോബിയിലെ വരണ്ട കാലാവസ്ഥ ആകാം സഹായിച്ചിരിക്കുക്ക . ഫോസിൽ ആയി മുഖ്യമായും കിട്ടിയിട്ടുള്ള ഭാഗങ്ങൾ താടി എല്ലുകൾ , കൈകളുടെ ഭാഗങ്ങൾ തോള് സഹിതം , നട്ടെല്ലിന്റെ ഭാഗിക ഭാഗങ്ങൾ , ഇടുപ്പെല്ല് ഭാഗികം , കാലുകളുടെ എല്ലുകൾ തുടയെല്ലുകൾ സഹിതം , വാലിന്റെ ഭാഗങ്ങൾ എന്നിവയാണ് .

ജീവശാഖ
തേരിസിനോസൗറിഡേ എന്ന വിപുലമായ വിഭാഗം ദിനോസറുകളുടെ ജീവശാഖയിൽ ഇവയെ ഉൾപ്പെടുത്തിയിരിക്കുന്നു. 2012 ൽ ഗവേഷകൻ ആയ ഫിൽ തയ്യാറാക്കിയ ഏറ്റവും പുതിയ പൈലോ അനുസരിച്ചുള്ള ഉള്ള ജീവ ശാഖ ചുവടെ,

അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ